อายุ17ค่ะ มีตกขาวสีเขียวมานานมากแล้วค่ะแต่ไม่แสบไม่คันไม่มีฟองค่ะ ตอนมีเพศสัมพันธ์กับแฟน แฟนใช้นิ้วสอดข้าไปค่ะ ไม่กล้าไปพบแพทย์พอจะกินยาอะไรได้บ้างคะ
สวัสดีค่ะ หากมีตกขาวสีเขียวออกมาทุกวันหรือเกือบทุกวัน ร่วมกับมีกลิ่นเหม็น โดยที่ไม่มีอาการคันหรือแสบช่องคลอด ไม่มีปวดท้องน้อย ก็น่าจะเกิดจากมีการอักเสบของช่องคลอดจากเชื้อแบคทีเรีย (bacterial vaginosis) ซึ่งปัจจัยที่อาจทำให้เกิด ได้แก่ เชื้อแบคทีเรียชนิดดี (lactobacilli bacteria) ลดลงจากสาเหตุต่างๆ เช่น ช่องคลอดมีความเป็นด่างจากการโดนหลั่งน้ำอสุจิบ่อยๆ หรือจากการสวนล้างช่องคลอดบ่อยไป หรือใช้สบู่หรือน้ำยาที่มีความรุนแรง หรือเกิดจากการทานยาปฏิชีวนะฆ่าเชื้อบ่อยๆ การมีเพศสัมพันธ์มากกว่า 1 คน หรือมีการเปลี่ยนคู่นอน แต่ไม่จัดเป็นโรคติดต่อทางเพศสัมพันธ์ เพราะฝ่ายชายจะไม่ได้ติดเชื้อชนิดนี้ไปด้วยสำหรับการรักษา อาจไม่จำเป็นต้องทานยา เพราะสามารถหายเองได้ หากหลีกเลี่ยงปัจจัยในการเกิดดังกล่าว แต่หากอาการเป็นมาก ก็ควรไปพบแพทย์เพื่อพิจารณาทานยาปฏิชีวนะฆ่าเชื้อ ทั้งนี้ เมื่อทานยา อาการก็จะหายไปได้ แต่ก็สามารถกลับมาเป็นได้อีก เมื่อมีปัจจัยต่างๆ เกิดขึ้นอย่างไรก็ตาม หากตกขาวไม่ได้มีมาทุกวัน เป็นเฉพาะบางช่วงของรอบเดือน เช่น ในช่วงก่อนและหลังประจำเดือนหมด และตกขาวไม่ได้มีกลิ่นเหม็นผิดปกติ ก็ถือว่าไม่ได้ผิดปกติอะไร และไม่จำเป็นต้องรักษาค่ะ